Arkitektene som vant konkurransen om Regjeringskvartalet, laget også reguleringsplanen for området

– Bryter radikalt med hva som er vanlig i arkitektkonkurranser, mener kritiker.

Thea Storøy Elnan Journalist

3. okt. 2017 19:15 Sist oppdatert 4. oktober 2017

En av vinnerne av arkitektkonkurransen om å utarbeide det nye Regjeringskvartalet, arkitektkontoret Nordic Office of Architecture, var også med på å utarbeide reguleringsplanen for området.

– Jeg opplever at dette bryter radikalt med hva som er vanlig i arkitektkonkurranser, sier Erling Dokk Holm, førsteamanuensis i byutvikling ved Høyskolen Kristiania. Han var rådgiver for en av de andre deltagerne i konkurransen.